«Monako» hujumchisi Kilian Mbappe endi «PSJ» futbolchisiga aylandi. Ikki klub ham 18 yoshli bu futbolchi transferi haqida e’lon qilishdi. «PSJ» Mbappeni bir mavsumga keyinchalik sotib olish sharti bilan ijaraga oladi va u bilan mavsum so‘ngida 2022 yilgacha shartnoma imzolaydi. Xabar qilinishicha, «PSJ» Mbappega 135 million yevro to‘laydi, shuningdek, 45 million yevro bonuslar sifatida va’da qilingan. Bundan avvalroq Mbappe Parij klubiga ijara asosida o‘tmasligi, u to‘liq sotib olinishi haqida xabarlar berilgandi. Ammo bu ma’lumot tasdiqlanmadi.